সোভিয়েত ইউনিয়নের প্রধান নেতা
সোভিয়েত ইউনিয়নের প্রধান নেতা বা সোভিয়েত ইউনিয়নের সর্বোচ্চ নেতা ছিলেন সোভিয়েত ইউনিয়নের সর্বাধিনায়ক এবং দে ফ্যাক্তো রাষ্ট্রপ্রধান। সোভিয়েত ইউনিয়নের প্রধান নেতা পদটি ছিল কার্যত। সাংবিধানিকভাবে এর কোনো ভিত্তি ছিল না। সোভিয়েত ইউনিয়নের উনসত্তর বছরের ইতিহাসে এমন বেশকিছু নেতা এসেছিলেন, যারা সোভিয়েত ইউনিয়নের প্রধানমন্ত্রী (আইনত সরকার প্রধান) বা চেয়ারম্যান (আইনত রাষ্ট্রপ্রধান) কোনো পদই গ্রহণ করেন নি, কিন্তু তারা ছিলেন সোভিয়েত ইউনিয়নের শীর্ষ রাজনৈতিক ব্যক্তিত্ব অর্থাৎ সর্বোচ্চ নেতা। অন্যসকল সমাজতান্ত্রিক রাষ্ট্রের মতোই সোভিয়েত ইউনিয়নেও দেশটির সমাজতান্ত্রিক দলের সাধারণ সম্পাদকই মূলত সোভিয়েত ইউনিয়নের ইতিহাসে দেশটির প্রধান নেতা হিসাবে দায়িত্ব পালন করেছিলেন। এর পাশাপাশি তাদের কেউ কেউ প্রধানমন্ত্রী বা চেয়ারম্যান পদবীও গ্রহণ করেন।